ᱤᱥᱠᱚᱱᱫᱚᱨ ᱢᱤᱨᱡᱟ

ᱤᱥᱠᱚᱱᱫᱚᱨ ᱢᱤᱨᱡᱟ ᱫᱚ ᱥᱮᱭᱚᱫᱽ ᱤᱥᱠᱚᱱᱫᱚᱨ ᱚᱞᱤ ᱢᱤᱨᱡᱟ ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱭᱟ ᱾ (᱑᱓ ᱱᱚᱵᱷᱮᱢᱵᱚᱨ ᱑᱗᱙᱙-᱑᱓ ᱱᱚᱵᱷᱮᱢᱵᱚᱨ ᱑᱙᱔᱙) ᱯᱟᱠᱤᱥᱛᱟᱱ ᱨᱤᱱᱤᱡ ᱯᱩᱭᱞᱩ ᱫᱤᱥᱚᱢ ᱜᱚᱢᱠᱮ (᱑᱙᱕᱔-᱑᱙᱕᱗ ᱫᱷᱟᱹᱵᱤᱡ) ᱟᱨ ᱢᱩᱪᱟᱹᱫ ᱜᱚᱵᱷᱚᱨᱱᱚᱨ-ᱡᱮᱱᱮᱨᱟᱞ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱜᱚᱵᱷᱚᱨᱱᱚᱨ-ᱡᱮᱱᱮᱨᱟᱞ ᱠᱟᱹᱢᱤᱠᱛᱚ ᱫᱚ ᱑᱙᱕᱕ ᱠᱷᱚᱱ ᱑᱙᱕᱗ ᱫᱷᱟᱹᱵᱤᱡ ᱛᱟᱦᱮᱸ ᱠᱟᱱᱟ ᱾ ᱱᱩᱭ ᱫᱚ ᱢᱤᱨ ᱡᱚᱯᱷᱚᱨ ᱤᱡ ᱜᱚᱲᱚᱢ ᱜᱤᱫᱽᱨᱟᱹᱭᱤᱡ ᱜᱤᱫᱽᱨᱟᱹᱭ ᱛᱟᱦᱮᱸ ᱠᱟᱱᱟ ᱾ ᱱᱩᱭ ᱫᱚ ᱯᱟᱠᱤᱥᱛᱟᱱᱤᱭᱟᱹ ᱥᱮᱱᱟ ᱨᱮ ᱢᱮᱡᱚᱨ-ᱡᱮᱱᱮᱨᱟᱞ ᱴᱷᱟᱶ ᱫᱷᱟᱹᱵᱤᱡ ᱮ ᱥᱮᱴᱮᱨ ᱞᱮᱱᱟ ᱾

ᱯᱟᱠᱤᱥᱛᱟᱱ ᱨᱮᱱᱟᱜ ᱯᱷᱩᱨᱜᱟᱹᱞ ᱛᱟᱭᱚᱢ, ᱱᱩᱭ ᱫᱚ ᱯᱟᱠᱤᱥᱛᱟᱱ ᱨᱤᱱᱤᱡ ᱯᱩᱭᱞᱩ ᱰᱤᱯᱷᱮᱱᱥ ᱥᱮᱠᱨᱮᱴᱟᱨᱤ ᱫᱚᱦᱚ ᱞᱮᱱ ᱛᱟᱦᱮᱸᱫ ᱾ ᱡᱟᱦᱟᱸ ᱫᱚ ᱟᱹᱰᱤ ᱜᱮ ᱫᱟᱢᱟᱱ ᱠᱮᱥ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱠᱟᱹᱢᱤᱠᱛᱚ ᱨᱮ ᱩᱱᱤ ᱫᱚ ᱵᱟᱞᱚᱪᱤᱥᱛᱟᱱ ᱨᱮᱱᱟᱜ ᱮᱴᱠᱮᱴᱚᱬᱮ ᱟᱨ ᱯᱩᱭᱞᱩ ᱵᱷᱟᱨᱚᱛ - ᱯᱟᱠᱤᱥᱛᱟᱱ ᱞᱟᱹᱰᱷᱟᱹᱭ ᱨᱮᱱᱟᱜ ᱮ ᱮᱰᱵᱷᱳᱠᱮᱴᱮᱰ ᱞᱮᱫ ᱛᱟᱦᱮᱸᱫ ᱾ ᱥᱟᱶᱛᱮ ᱯᱩᱨᱩᱵᱽ ᱯᱟᱠᱤᱥᱛᱟᱱ ᱨᱮ ᱵᱟᱸᱜᱽᱞᱟ ᱯᱟᱹᱨᱥᱤ ᱨᱮᱱᱟᱜ ᱦᱩᱞᱥᱟᱹᱭ ᱠᱷᱚᱱ ᱥᱤᱨᱡᱟᱹᱣ ᱮᱱ ᱮᱴᱠᱮᱴᱚᱬᱮ ᱨᱮᱱᱟᱜ ᱦᱚᱸ ᱩᱱᱤ ᱫᱚᱭ ᱧᱮᱞ ᱡᱚᱛᱚᱱ ᱞᱮᱫ ᱛᱟᱦᱮᱸᱫ ᱾ ᱯᱟᱠᱤᱥᱛᱟᱱ ᱨᱮ ᱢᱤᱫ ᱭᱩᱴᱤᱴ ᱵᱮᱵᱚᱥᱛᱟ ᱞᱟᱜᱩᱭ ᱞᱟᱹᱜᱤᱫ ᱛᱮ ᱩᱱᱤᱭᱟᱜ ᱟᱹᱰᱤ ᱫᱟᱢᱟᱱ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱟᱨ ᱚᱱᱟ ᱨᱮᱱᱟᱜ ᱞᱟᱹᱜᱩ ᱦᱩᱭ ᱮᱱ ᱛᱟᱭᱚᱢ ᱩᱱᱤ ᱫᱚ ᱤᱱᱟᱹ ᱚᱠᱛᱚ ᱨᱮ ᱢᱟᱨᱟᱝ ᱢᱚᱱᱛᱨᱤ ᱠᱷᱣᱟᱡᱟ ᱱᱤᱡᱟᱢᱩᱫᱫᱷᱤᱱ ᱦᱚᱛᱮᱛᱮ ᱯᱩᱨᱩᱵᱽ ᱯᱟᱠᱤᱥᱛᱟᱱ ᱨᱤᱱᱤᱡ ᱨᱟᱡᱽᱡᱚᱯᱟᱞ ᱞᱮᱠᱟᱛᱮ ᱦᱚᱸᱭ ᱛᱤᱸᱜᱩ ᱞᱮᱱ ᱛᱟᱦᱮᱸᱫ ᱾  ᱑᱙᱕᱕ ᱨᱮ ᱩᱱᱤ ᱫᱚ ᱢᱟᱞᱤᱠ ᱜᱩᱞᱟᱢ ᱢᱩᱦᱚᱢᱢᱚᱫᱽ ᱤᱡ ᱟᱺᱜᱤᱵᱷᱟᱹᱨᱤᱭᱟᱹ ᱞᱮᱠᱟᱛᱮ ᱯᱟᱠᱤᱥᱛᱟᱱ ᱨᱤᱱᱤᱡ ᱢᱟᱬᱟᱝ ᱜᱚᱵᱸᱚᱨᱱᱚᱨ-ᱡᱮᱱᱮᱨᱟᱞ ᱞᱮᱠᱟᱛᱮᱭ ᱵᱟᱪᱷᱚᱱ ᱮᱱᱟ ᱾ 

 ᱡᱤᱭᱚᱱᱤ  

ᱥᱤᱠᱚᱸᱫᱽ ᱢᱤᱨᱡᱟ ᱫᱚ ᱢᱤᱨ ᱡᱟᱯᱷᱚᱨ ᱨᱤᱡ ᱜᱚᱲᱚᱢ ᱜᱤᱫᱽᱨᱟᱹᱭᱤᱡ ᱦᱚᱯᱚᱱ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱴᱷᱮᱱ ᱜᱚᱲᱚᱢ ᱦᱟᱲᱟᱢ ᱢᱤᱨ ᱡᱟᱯᱷᱚᱨ ᱫᱚ ᱱᱚᱵᱟᱵᱽ ᱥᱤᱨᱟᱡᱩᱫᱽᱫᱷᱚᱞᱟ ᱥᱟᱶ ᱜᱟᱫᱽᱫᱟᱨᱤ ᱠᱟᱛᱮ ᱤᱝᱨᱮᱡᱽ ᱠᱚᱣᱟᱜ ᱡᱤᱛᱠᱟᱹᱨ ᱨᱮᱱᱟᱜ ᱦᱚᱨ ᱮ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱯᱟᱠᱤᱥᱛᱟᱱᱤᱭᱟᱹ ᱥᱮᱱᱟ ᱚᱫᱷᱤᱠᱟᱨᱤ ᱟᱨ ᱨᱟᱡᱽᱱᱮᱛᱟ ᱠᱚ ᱛᱟᱦᱮᱸ ᱠᱟᱱᱟ ᱾ ᱮᱞᱯᱷᱤᱸᱥᱴᱚᱱ, ᱢᱩᱢᱵᱟᱹᱭ ᱵᱤᱨᱫᱟᱹᱜᱟᱲ ᱨᱮ ᱩᱱᱤ ᱫᱚ ᱥᱮᱪᱮᱫ ᱮ ᱟᱢᱮᱴ ᱞᱮᱫ-ᱟ ᱾  ᱵᱤᱨᱫᱟᱹᱜᱟᱲ ᱥᱮᱪᱮᱫᱚᱜ ᱚᱠᱛᱚ ᱨᱮᱜᱮ ᱨᱟᱭᱚᱞ ᱢᱤᱞᱤᱴᱨᱤ ᱵᱤᱨᱫᱟᱹᱜᱟᱲ ᱥᱮᱸᱰᱦᱚᱨᱥᱚᱴ ᱨᱮ ᱩᱱᱤ ᱫᱚ ᱥᱮᱞᱮᱫᱚᱜ ᱨᱮᱱᱟᱜ ᱫᱟᱣ ᱮ ᱧᱟᱢ ᱠᱮᱫ-ᱟ ᱾ ᱚᱸᱰᱮ ᱡᱤᱛᱠᱟᱹᱨ ᱠᱟᱛᱮ ᱑᱙᱑᱙ ᱥᱟᱞᱮᱨᱮ ᱥᱤᱧᱚᱛ ᱛᱮᱭ ᱨᱩᱣᱟᱹᱲ ᱦᱮᱡ ᱮᱱᱟ ᱾ ᱑᱙᱒᱑ ᱥᱟᱞᱮᱨᱮ ᱠᱳᱦᱟᱴ ᱨᱮᱱᱟᱜ ᱴᱚᱴᱷᱟ ᱨᱮ ᱫᱚᱥᱟᱨ ᱥᱠᱳᱴᱤᱥ ᱨᱟᱭᱯᱷᱚᱞ ᱨᱮᱡᱤᱢᱮᱸᱴ ᱨᱮᱭ ᱥᱮᱞᱮᱫ ᱮᱱᱟ ᱟᱨ ᱠᱷᱩᱫᱟᱫᱟᱫᱽ ᱠᱷᱮᱞ ᱞᱟᱹᱰᱷᱟᱹᱭ ᱨᱮ ᱫᱟᱣ ᱮ ᱦᱟᱛᱟᱣ ᱠᱮᱫ-ᱟ ᱾ ᱑᱙᱒᱔ ᱨᱮ ᱵᱚᱡᱤᱨᱤᱥᱛᱟᱱ ᱨᱮᱱᱟᱜ ᱞᱟᱹᱰᱷᱟᱹᱭ ᱨᱮ ᱦᱚᱸ ᱵᱷᱟᱜᱽ ᱮ ᱦᱟᱛᱟᱣ ᱞᱮᱫ-ᱟ ᱾ ᱑᱙᱒᱒ ᱟᱨ ᱑᱙᱒᱔ ᱫᱷᱟᱹᱵᱤᱡ ᱯᱩᱱᱟ ᱦᱟᱨᱥ ᱨᱮᱡᱤᱢᱮᱸᱴ ᱨᱮᱭ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮᱱᱟᱜ ᱢᱩᱠᱷᱤᱭᱟᱹᱥᱟᱲᱟ ᱫᱚ ᱡᱷᱟᱸᱥᱤ ᱛᱟᱦᱮᱸ ᱠᱟᱱᱟ ᱾ ᱑᱙᱒᱖ ᱨᱮ ᱤᱱᱰᱤᱭᱟᱱ ᱯᱳᱞᱤᱴᱤᱠᱟᱞ ᱥᱚᱨᱵᱷᱤᱥ ᱞᱟᱹᱜᱤᱫ ᱮ ᱵᱟᱪᱷᱚᱱ ᱮᱱᱟ ᱟᱨ ᱮᱵᱽᱴᱟᱵᱟᱫᱽ, ᱵᱚᱱᱱᱩ, ᱱᱚᱣᱥᱚᱦᱚᱨᱟ ᱟᱨ ᱴᱳᱸᱠ ᱨᱮ ᱮᱥᱤᱥᱴᱟᱱᱥ ᱠᱚᱢᱤᱥᱚᱱᱚᱨ ᱞᱮᱠᱟᱛᱮ ᱠᱟᱹᱢᱤ ᱞᱟᱹᱜᱤᱫ ᱮ ᱛᱟᱦᱮᱸ ᱮᱱᱟ ᱾ ᱑᱙᱓᱑ ᱛᱟᱭᱚᱢ ᱠᱷᱚᱱ ᱑᱙᱓᱖ ᱫᱷᱟᱹᱵᱤᱡ ᱦᱚᱫᱟᱨᱟ ᱟᱨ ᱢᱚᱨᱫᱟᱱ ᱨᱮ ᱥᱳᱞᱮᱫ ᱮ ᱛᱟᱦᱮᱸ ᱮᱱᱟ ᱰᱮᱯᱭᱩᱴᱤ ᱠᱚᱢᱤᱥᱚᱱᱚᱨ ᱞᱮᱠᱟᱛᱮ ᱾ ᱑᱙᱓᱘ ᱨᱮ ᱠᱷᱮᱵᱚᱨ ᱨᱮ ᱯᱳᱞᱤᱴᱤᱠᱟᱞ ᱮᱡᱮᱸᱴ ᱞᱮᱠᱟᱛᱮᱭ ᱛᱟᱦᱮᱸ ᱮᱱᱟ ᱾ ᱑᱙᱔᱒ ᱨᱮ ᱵᱽᱨᱤᱴᱤᱥ ᱥᱚᱨᱠᱟᱨᱟᱜ ᱢᱤᱱᱤᱥᱴᱨᱤ ᱳᱯᱷ ᱰᱤᱯᱷᱮᱱᱥ ᱨᱮ ᱡᱚᱜᱚ ᱥᱩᱛᱨᱮᱛ ᱞᱮᱠᱟᱛᱮ ᱠᱟᱹᱢᱤ ᱨᱮ ᱡᱩᱲᱟᱹᱭ ᱮ ᱛᱟᱦᱮᱸ ᱮᱱᱟ ᱾ 

 ᱥᱟᱹᱠᱷᱭᱟᱹᱛ